**Ministru kabineta noteikumu projekta**

**„Grozījumi Ministru kabineta 2007.gada 20.novembra noteikumos Nr.779 „Kārtība, kādā rezerves karavīrus un rezervistus reģistrē un uzskaita, rezerves karavīrus iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Noteikumu projekts izstrādāts pēc Aizsardzības ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta noteikumu projekts „Grozījumi Ministru kabineta 2007.gada 20.novembra noteikumos Nr.779 „Kārtība, kādā rezerves karavīrus un rezervistus reģistrē un uzskaita, rezerves karavīrus iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem”” (turpmāk tekstā- noteikumu projekts) izstrādāts saistībā ar Iekšlietu ministrijas izstrādāto likumprojektu „Oficiālās elektroniskās adreses likums” atbilstoši Ministru kabineta 2014.gada 3.marta rīkojumam Nr.90 „Par Oficiālās elektroniskās adreses koncepciju”. Kā arī noteikumu projekts izstrādāts saistībā ar 2015.gada 10.marta grozījumiem Militārā dienesta likumā. Likumprojekts „Oficiālās elektroniskās adreses likums” saziņas nodrošināšanai starp iestādi un privātpersonu paredz elektroniskā adreses izmantošanu, kā arī dokumentu izstrādāšanā un noformēšanā ir iespēja pasta adreses vietā norādīt oficiālo elektronisko adresi. Likumprojekta „Oficiālās elektroniskās adreses likums” 5.panta pirmā daļa papildināta ar trešo punktu, proti, nosakot, ka elektroniskās adreses izveide un lietošana dokumentu saņemšanai un nosūtīšanai ir obligāta arī rezerves karavīram. Līdz ar to, rezerves uzskaites un mobilizācijas sistēmas saziņas uzlabošanas nolūkā ir paredzēta elektroniskās adreses izveide un lietošana dokumentu saņemšanai un nosūtīšanai. Ievērojot norādīto, noteikumu projekta 21.punktā tiek paredzēts, ka par iesaukšanu uz kārtējām vai pārbaudes militārajām mācībām rezerves karavīrus informē vismaz sešus mēnešus pirms plānotajām mācībām, nosūtot pavēsti elektroniski uz oficiālo elektronisko adresi. Kā arī noteikumu 22.punktā tiek paredzēts, ka elektronisko vēstuli uz oficiālo elektronisko adresi sagatavo (noformē) un izsniedz (nosūta) rezerves uzskaites struktūrvienība. No noteikumiem svītrojams 10.punkts, kas nosaka rezerves karavīru un rezervistu pienākumu informēt rezerves uzskaites struktūrvienību par plānoto izbraukšanu no valsts uz laiku, ilgāku par sešiem mēnešiem,- mēnesi pirms došanās uz ārvalstīm (ja objektīvu apstākļu dēļ tas ir iespējams). Kā arī svītrojams noteikumu 11.punkts, kas nosaka, ka šo noteikumu 10.punktā minēto informāciju rezerves karavīrs vai rezervists iesniedz personīgi, ierodoties rezerves uzskaites struktūrvienībā, vai nosūta vēstuli pa pastu vai faksu. Šo noteikumu apakšpunktā minēto informāciju var nosūtīt, izmantojot elektronisko pastu. Militārā dienesta 65.panta pirmā daļa noteica, ka rezerves karavīram un rezervistam ir pienākums paziņot NBS rezerves uzskaites struktūrvienībai par izbraukšanu no Latvijas uz laiku, kas ilgāks par sešiem mēnešiem. Saskaņā ar Iedzīvotāju reģistra likuma 15.panta otro daļu, ja persona, kurai ir Latvijas valstiskā piederība, uzturas ārpus Latvijas ilgāk par sešiem mēnešiem, tās pienākums ir paziņot Pilsonības un migrācijas lietu pārvaldei savas dzīvesvietas adresi ārvalstīs, kā arī citas izmaiņas reģistrā iekļautajās ziņās par sevi, saviem bērniem, kas jaunāki par 18 gadiem, un par personām, kas atrodas tās aizbildnībā (ar Latvijas konsulārās vai diplomātiskās pārstāvniecības starpniecību), ja šīs izmaiņas izdarītas ārvalstu institūcijās. NBS rezerves uzskaites struktūrvienībai ir pieeja Iedzīvotāju reģistra datu bāzei, kurā var redzēt aktuālos datus par rezerves uzskaitē esošajām personām. Tādēļ divu institūciju informēšana par vienu un to pašu faktu nav nepieciešama. Militārā dienesta likuma 65.panta pirmās daļas 1.punkts tika izslēgts. Ievērojot norādīto, noteikumu 10. un 11.punkts vairs nav aktuāls, tādēļ svītrojams. Likumprojekts „Oficiālās elektroniskās adreses likums” stāsies spēkā 2018.gada 1.martā. Līdz ar to noteikumu projekta 1.2. un 1.3.apakšpunkts paredz, ka noteikumi stājas spēkā 2018.gada 1.jūnijā. |
|   |   | Ministru kabineta noteikumu projekta izstrādē tika iesaistīti Nacionālie bruņotie spēki. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālie bruņotie spēki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Anotācijas III, IV, V, VI sadaļa- projekts šīs jomas neskar.

Aizsardzības ministrs R.Bergmanis

Vīza: Valsts sekretārs J.Garisons

16.10.2017. 13:59

678

D.Pinne,

tālr.: 67335027, fakss: 67212307

e-pasta adrese: Dana.Pinne@mod.gov.lv